text: Dómararnir fyrireika seg til komandi kappingarár
text: #000000
text: Eins og feløgini leggja seinastu hond á fyrireikingarnar til komandi kappingarár hesa tíðina, fyrireika dómararnir seg eisini.
text: #000001
text: Dómararnir hava dømt nógvar venjingardystir seinastu tíðina og eru saman á dómaraskeiði komandi vikuskiftið. Skeiðshaldari er navnframa danska dómaraparið Mads Hansen og Martin Gjeding, sum hava dømt á ovastu rók í donskum og altjóða hondbólti í meira enn 20 ár.
text: #000002
text: Á skeiðnum verða nýggjastu reglur og tulkingar viðgjørdar, hvussu ein góð felags linja verður løgd í dømingini, umframt testir. Eisini verður almennur fyrilestur fríggjadagin kl. 19.00 í BankNordik, har Mads Hansen fer at greiða frá, og fáa vit innlit í spennandi altjóða dómaraheimin.
text: #000003
text: Dómaranevndin hjá HSF fegnast um vaksandi talið av dómarapørum seinastu árini. Komandi kappingarár eru heili 10 pør, sum kunnu døma dystir í fremstu deildunum.
text: #000004